LATVIJAS REPUBLIKAS MINISTRU KABINETS

|  |  |
| --- | --- |
| 2013. gada \_\_\_\_\_\_\_\_\_ | Noteikumi Nr. \_\_\_ |
| Rīgā | (prot. Nr.\_\_ \_\_.§) |

**Grozījumi Ministru kabineta 2007.gada 6.marta noteikumos Nr.171 „Kārtība, kādā iestādes ievieto informāciju internetā”**

Izdoti saskaņā ar Informācijas atklātības likuma [10.panta sesto daļu](http://pro.nais.lv/naiser/text.cfm?Ref=0101032007030600171&Req=0101032007030600171&Key=0103011998102932774&Hash=1#1)

Izdarīt Ministru kabineta 2007.gada 6.marta noteikumos Nr.171 „Kārtība, kādā iestādes ievieto informāciju internetā” (Latvijas Vēstnesis, 2007, 41.nr.; 2008, 122.nr.; 2010, 69., 99.nr.; 2011, 122.nr.) šādus grozījumus:

1. Papildināt 7.punktā aiz vārdiem „kā ierobežotas pieejamības informācija” ar vārdiem „vai valsts noslēpums”.

2. Izteikt 8.punkta otro teikumu šādā redakcijā:

„8. Ja iestādes mājas lapas sadaļā iekļaujamā informācija saskaņā ar ārējiem normatīvajiem aktiem ir ievietota citas valsts pārvaldes iestādes, valsts akciju sabiedrības „Valsts nekustamie īpašumi” mājas lapā vai tās mājas lapā izveidotajā vienotajā datu bāzē, attiecīgajā sadaļā informāciju var neievietot, bet norādīt saiti ar mājas lapu vai attiecīgo datu bāzi.”

3. Izteikt 8.¹punktu šādā redakcijā:

„8.¹ Ja pašvaldības mājas lapas sadaļā iekļaujamā informācija ir ievietota pašvaldības iestādes vai pašvaldības kapitālsabiedrības mājas lapā, attiecīgajā sadaļā informāciju var neievietot, bet norādīt saiti uz pašvaldības iestādes vai pašvaldības kapitālsabiedrības mājas lapu.”

4. Papildināt ar 10.17.apakšpunktu šādā redakcijā:

„10.17. īpašumi.”

5. Papildināt ar 11.18.apakšpunkta ievaddaļu un 11.18.1., 11.18.2. un 11.18.3.apakšpunktu šādā redakcijā:

„11.18. sadaļā „īpašumi” iekļauj:

11.18.1. informāciju par iestādes nomātajiem un nomāt paredzētajiem nekustamajiem īpašumiem atbilstoši Ministru kabineta noteiktajai kārtībai, kādā publiska persona nomā nekustamo īpašumu no privātpersonas vai kapitālsabiedrības;

11.18.2. informāciju par iestādes iznomātajiem un iznomāt paredzētajiem nekustamajiem īpašumiem atbilstoši Ministru kabineta noteiktajai valsts un pašvaldību mantas iznomāšanas kārtībai;

11.18.3. informāciju par iestādes darbības nodrošināšanai nevajadzīgo valsts kustamo mantu atbilstoši Ministru kabineta noteiktajai kārtībai, kādā atsavināma publiskas personas manta.”

Ministru prezidents V.Dombrovskis

Finanšu ministrs A.Vilks

02.04.2013. 16:53

275

I.Bērziņa

67083947, Inga.Berzina@fm.gov.lv

A.Ādmīdiņa

67024603, agnese.admidina@vni.lv